मेरठ (उत्तर प्रदेश). जैन मुनि प्रभसागर महाराज ने स्लॉटर हाउस के खिलाफ एक बार फिर आर-पार की लड़ाई का ऐलान किया है। साथ ही केंद्र और राज्य सरकार से मीट एक्सपोर्ट पर रोक लगाने की मांग की है। उन्होंने चेतावनी देते हुए कहा, "अगर 17 जनवरी, 2016 तक बीजेपी मीट पर रोक की घोषणा नहीं करती है तो वे संथारा अपना (अन्न-जल त्यागना) लेंगे।"
डेढ़ साल बीतने के बाद भी पूरा नहीं किया वादा
-जैन मुनि मैत्री प्रभसागर महाराज ने कहा कि लोकसभा चुनाव के वक्त पीएम नरेंद्र मोदी ने देश की जनता को भरोसा दिलाया था।
-उन्होंने कहा था कि अगर केंद्र में बीजेपी की सरकार बनती है तो देश से मीट का एक्सपोर्ट पूरी तरह बंद होगा।
-डेढ़ साल बीतने के बाद भी उन्होंने अपना वादा पूरा नहीं किया।
आजम खान से स्लॉटर हाउस को बंद करने की मांग
-शहर के अन्नपूर्णा मंदिर में मीडिया से रूबरू होते हुए प्रभ सागर महाराज ने यूपी सरकार में कैबिनेट मिनिस्टर आजम खान से भी स्लॉटर हाउस बंद कराने की मांग की है।
-उन्होंने कहा कि मेरठ की जनता के लिए नासूर बन चुके कमेले (स्लॉटर हाउस) को आजम खान ने ही बंद कराने का काम किया था।
-अगर वे लोगों के हित को ध्यान में रखते हुए प्रदेश के सभी स्लॉटर हाउस को बंद कराने का काम करेंगे तो जनता को इस संकट से मुक्ति मिल जाएगी।
जानवरों को काटने से बढ़ रहा दूध का संकट
-जानवरों को अवैध रूप से काटने को लेकर प्रभ सागर महाराज ने कहा कि इस वजह से आज देश में दूध का संकट बढ़ गया है।
-लोग अपने बच्चों को दूध के नाम पर पाउडर या मिलावटी दूध पिलाने को मजबूर हैं।
-अगर इस तरफ गंभीरता नहीं दिखाई गई तो आने वाले समय में देश की जनता को इसके भयानक परिणाम भुगतने पड़ेंगे।
क्या है संथारा प्रथा?
-संथारा जैन समाज की हजारों साल पुरानी प्रथा है, जिसमें किसी व्यक्ति को लगता है कि उसकी मौत निकट है तो वह खाना-पीना छोड़ देता है और मौत होने तक मौन व्रत रख लेता है।
-जैन शास्त्रों में इस तरह की मृत्यु को समाधिमरण, पंडितमरण या संथारा कहा जाता है।
-इसका अर्थ है- जीवन के अंतिम समय में तप-विशेष की आराधना करना। इसे अपश्चिम मारणांतिक भी कहा गया है।
-इसे जीवन की अंतिम साधना भी माना जाता है, जिसके आधार पर साधक मृत्यु को पास देख सब कुछ त्यागकर मृत्यु का वरण करता है।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva